stanford-oval/wikipedia huggingface dataset:
מרכז משה דיין לחקר המזרח התיכון ואפריקה

| --- | --- |


אולם הכנסים של מרכז משה דיין
 צוות חשיבה
 על שם:  משה דיין 
 תקופת הפעילות:  1983–הווה (כ־42 שנים)
 בעלי תפקידים
 מנהל:  עוזי רבי 
 מיקום
 מדינה:  ישראל ישראל
 קואורדינטות:  32°06′47″N 34°48′17″E﻿ / ﻿32.112916666667°N 34.804638888889°E﻿ / 32.112916666667; 34.804638888889
 www.dayan.org
  (למפת גוש דן מוגדלת) מרכז משה דיין לחקר המזרח התיכון ואפריקה(למפת גוש דן רגילה) מרכז משה דיין לחקר המזרח התיכון ואפריקה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז משה דיין לחקר המזרח התיכון ואפריקה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז משה דיין לחקר המזרח התיכון ואפריקה
 
מרכז משה דיין לחקר המזרח התיכון ואפריקה הוא מכון מחקר בין-תחומי לחקר ההיסטוריה המודרנית של המזרח התיכון ואפריקה.
המכון שם לו למטרה להעשיר את השיח בנושאים האקטואליים העוסקים במזרח התיכון באמצעות מחקר, פרסומים, כנסים, אוספים דוקומנטריים וראיונות בכלי התקשורת. המנהל הנוכחי של המרכז הוא פרופ' עוזי רבי המכהן גם כראש החוג להיסטוריה של המזרח תיכון ואפריקה באוניברסיטת תל אביב.
היסטוריה

מקורותיו של מרכז דיין במכון ראובן שילוח, אשר נוסד ב-1959 תחת חסות "החברה המזרחית הישראלית". ב-1983, אוניברסיטת תל אביב ייסדה את מרכז משה דיין, אשר כלל בתוכו את מכון שילוח, כמו גם יחידות ארכיוניות העוסקות במזרח התיכון. הקמתו ותפקודו השוטף של מרכז דיין התאפשר בעזרת תרומתם הנדיבה של חבריו של משה דיין המנוח. מרכז דיין הוא חלק מבית הספר להיסטוריה והפקולטה למדעי הרוח ע"ש לסטר וסאלי אנטין באוניברסיטת תל אביב.
ספריות > ספריית מרכז משה דיין

ספריית מרכז דיין מחזיקה באוספים נרחבים של ספרים, כתבי עת, מאמרים, מידע כלכלי וחומר עיוני נוסף בנושאים הקשורים למזרח התיכון המודרני, צפון אפריקה והאסלאם. כל החומר העיוני מקוטלג במסד נתונים ממוחשב שניתן לחפש בו באמצעות מילת מפתח, שם המחבר, כותרת ופרמטרים נוספים. נכון להיום, ישנם מעל 250,000 פריטים בקטלוג. בנוסף, הספרייה מחזיקה באוסף ארכיוני של תדפיסי מסמכים של ממשלת בריטניה ובמידע סטטיסטי רב בנוגע למדינות המזרח התיכון. כמו כן, דרך מאגר הספרייה, ישנה גישה לחומר עיוני דיגיטלי כגון תשדירי ה-BBC, דוחות מרכזי מחקר ברחבי העולם ועיתונים יומיים.
ספריות > הספרייה האודיו-ויזואלית במרכז דיין

ספריית המקורות האודיו-ויזואליים של מרכז משה דיין היא מרכז מדיה המציע לסטודנטים ולחוקרים הזדמנות לחקור את ההיסטוריה של המזרח התיכון מבעד לעדשת הקולנוע, הסרטים התיעודיים, המוזיקה והשידורים מרחבי האזור. לספרייה אוסף סרטים נרחב, במגוון נושאים הנוגעים למזרח התיכון (מקומות, אישים, תרבות, מוזיקה, סכסוכים). בנוסף, הספרייה מעניקה גישה לשירותים לווייניים ולשידורי ערוצים אזוריים חשובים.
ארכיון העיתונות הערבית

במרכז משה דיין מצוי אוסף עיתונות ערבית מן הגדולים בעולם. האוסף כולל אלפי כותרים (כתבי עת, שבועונים וירחונים), מחזיק מאות אלפי פריטים (קרוב לעשרים מיליון דפי עיתון) וכולל גם מדיה אלקטרונית, עם מעבר חלקי של העיתונות הערבית לתחום האינטרנט.
יגאל עדיקא

| --- | --- |

 לידה:  29 באוגוסט 1959 (בן 65) ישראל ירושלים, ישראל
 מדינה:  ישראל ישראל
 תקופת הפעילות:  מ-1989
 מקום לימודים:  אוניברסיטת תל אביב 
 מספר צאצאים:  2 
 פרופיל ב-IMDb
 
יגאל עדיקא (נולד ב-29 באוגוסט 1959) הוא שחקן ישראלי.
חיים אישיים

עדיקא מתגורר ברחובות. הוא התאלמן מאשתו ב-2003 ואב לשניים. בשנת 2021 חשף בראיון כי היה לו גידול במעי הדק, אך החלים.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | שחקן משנה בסדרת דרמה קומית וקומדיית מצבים | קופה ראשית | בהמתנה |  |
הערות שוליים

↑  יגאל עדיקא: "אצלנו בשכונה למי שהיה בית כנסת זו היתה גאווה", באתר קול ברמה
↑  רינת גור-נחום, אלוהים שלח, אלוהים לקח, באתר ynet, 17 בדצמבר 2003
↑  "בלילה, בסתר לבי, חשבתי שאולי זה הסוף": יגאל עדיקא שאיבד את אשתו לסרטן, חלה בסרטן בעצמו, באתר ynet, 19 בפברואר 2021
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
תומר יוסף

| --- | --- |

תומר יוסף בהופעה בעכו
 לידה:  8 בספטמבר 1975 (בן 49)  כפר סבא
 מוקד פעילות:  ישראל ישראל
 תקופת הפעילות:  מ-1994
 סוגה:  רוק • עולם
 שפה מועדפת:  עברית 
 כלי נגינה:  תופים, גיטרה
 שיתופי פעולה בולטים:  בן הנדלר, בלקן ביט בוקס, החצר האחורית, פלטפוס
 פרופיל ב-IMDb
 
תומר יוסף (נולד ב-8 בספטמבר 1975 בכפר סבא) הוא זמר, קומיקאי, במאי ושחקן ישראלי, סולן להקת "בלקן ביט בוקס" וחבר בלהקת "החצר האחורית" .
קריירה כשחקן

תומר יוסף גדל בכפר סבא למשפחה יוצאת תימן. החל את דרכו בתחילת שנות התשעים כאשר החל להופיע כקומיקאי במסגרת ערב הבמה הפתוחה של הקאמל קומדי קלאב. יוסף פרץ לתודעת הקהל כאשר הצטרף בשנת 1994 לצוות תוכנית המערכונים "פלטפוס", ששודרה בטלוויזיה החינוכית. לאחר מכן השתתף במופע "פליטי פלטפוס" המבוסס על התוכנית יחד עם עוד 3 ממשתתפיה - תומר שרון, חנן לדרמן ודני קרפל, איתם הופיע גם בפינה קומית קבועה בעונה האחרונה של התוכנית "זהו זה!". לאחר מכן הופיע עם תומר שרון, שותפו מימי "פלטפוס", במופע "פעמיים תומר". בסרט "הרקולס" דיבבו השניים את צמד המפלצות "כאב" ו"פחד" (משרתיו של האדס, אל השאול).
בשנת 2001 השתתף יוסף בתוכנית הטלוויזיה "כוכבי השכונה" בתפקיד עובדיה, המתופף של להקת התוכנית.
בשנת 2024 השתתף בסדרה "טיפול לילי", וגילם בה את דמותו של אפי, עבריין שנמצא במשבר זוגי ומגיע לטיפול פסיכולוגי בשעות הלילה. על תפקידו בסדרה קיבל מועמדות לפרס האקדמיה הישראלית לטלוויזיה לשחקן משנה בסדרת דרמה בשנת 2024.
מלבד משחק בתוכניות טלוויזיה, השתתף גם בסרט הקולנוע של איתן ענר "הצל של החיוך שלך" (1998), ובסרט "ביקור התזמורת" (2007).
קריירה כזמר

בשנת 2002 התפרסם יוסף לראשונה גם כזמר, עת הוציא לאור אלבום בכורה בשם "תגידו משהו". האלבום שילב רגאיי ופאנק וכלל השתתפות של אמנים כגון דנה עדיני במקהלת הליווי ועוד. עם צאת האלבום יצא לסיבוב הופעות שבו ליוותה אותו להקת "החזות העממית".
בשנת 2005 פרצו יוסף ולהקתו, בלקן ביט בוקס (Balkan Beat Box), אל השוק האמריקאי עם אלבום הנושא את שם הלהקה. מאז הופיעו בפסטיבלים ברחבי ארצות הברית, כגון פסטיבל לוטוס.
ביוני 2006 יצא אלבומו השני של יוסף, "צוחקים מתחת לאדמה", בהפקה משותפת של יוסף ותמיר מוסקט. הסינגל הראשון מתוכו לשיר "אל תטוסי" לווה בקליפ, אשר היה מועמד לפרס קליפ השנה בטקס פרסי עמ"י.
בשנת 2007 יצא האלבום של קבוצת הנגנים הישראליים בחו"ל "ניו מד" (Nu Med).
בשנת 2008, לרגל יום העצמאות ה-60 למדינת ישראל, השתתף יוסף בפרויקט "עבודה עברית 2" יחד עם בן הנדלר, ויחד הקליטו גרסת כיסוי לשירה של אסתר שמיר "עברתי רק כדי לראות". גרסה זו הייתה לאחת המצליחות ביותר מהפרויקט. בשנה זו שיתף יוסף פעולה עם להקת "בום פם" בגרסה מחודשת לשירו "אני רוצה לזוז", במקור מתוך האלבום "צוחקים מתחת לאדמה". גרסה זו לשיר נכללה באלבומה של הלהקה "Puerto Rican Nights".
בשנת 2009 הוציא יחד עם המוזיקאי בן הנדלר אלבום בשם "טרמפולינה", שאליו צורפה גרסתם לשיר "עברתי רק כדי לראות". באותה השנה התפרסם שירם של יוסף וה"בלקן ביט בוקס" "רמאללה-ת"א", כאחד מהשירים שליוו את התפריט הראשי במשחק המחשב "FIFA 10" של חברת EA Sports.
בשנת 2010 הוציאה להקתו בלקן ביט בוקס את אלבומה השלישי, "Blue Eyed Black Boy".
בשנת 2011 יצא אלבום הסולו השלישי של יוסף, "השחר 35", ובו הסינגלים "פרח מקומי", "כאלו מילים" ו"יפה באמת". את האלבום הפיק תמיר מוסקט, ואת רוב השירים בו כתב והלחין יוסף. בשני שירים השתתף בכתיבה דן תורן, שאף שימש כיועץ האמנותי של האלבום, ואת השיר "כפרה" כתב יעקב רוטבליט.
בשנת 2011 הוא החל לעבוד על פרויקט החצר האחורית יחד עם יענקל'ה רוטבליט, איתמר ציגלר וגדי רונן. בשנת 2013 יצא האלבום לאור לאחר שחברי הלהקה פתחו במסע גיוס כספים למימון עצמאי של האלבום, ללא חברת תקליטים. רוטבליט כתב את מילות כל ארבעה עשר השירים באלבום זה, הנושא את שם הלהקה.
בשנת 2013 הופיע עם ההרכב A1 ביחד עם בנו הנדלר, ברי סחרוף, אייל תלמודי, אסף תלמודי, מיכאל אבגיל, שי פרץ, פילוני ואדיר ידידיה.
בנוסף לעבודתו הנ"ל, יוסף הוא המפיק של להקת "נערות הליווי" והפיק את האלבום הראשון של להקת A-WA.
בינואר 2020 הוציא יוסף סינגל בשם "דבש ותפוח". הוא נכלל באלבומו "כמה נורמלי", שיצא בפברואר באותה שנה. יוסף הפיק ועיבד את שירי האלבום וכתב והלחין את רובם. נכללה בו גם גרסת כיסוי לשיר "מיליון דולר" של רפי פרסקי, וכן דואט עם רביד פלוטניק בשם "עבד של המכונה".
ב-29 במאי 2024 הוציא את הסינגל "נהרות ומפלים" יחד עם קותימאן, כחלק ממיני-אלבום משותף המתוכנן לצאת במלך שנת 2024. הפרויקט מתואר כשילוב של אינדי פופ עתידני, היפ הופ ומוזיקת נשמה פסיכדלית. שיתוף הפעולה בין השניים החל בתקופת הקורונה בקיבוץ צאלים.
חיים אישיים

יוסף נשוי לנועה כביה ולזוג שלושה בנים.
אלבומים > אלבומי סולו

תגידו משהו (הוצאת פונוקול בשנת 2002).
צוחקים מתחת לאדמה (הוצאת התו השמיני בשנת 2006).
הטרמפולינה עם בן (בנו) הנדלר (הוצאת היי פידליטי בשנת 2009).
השחר 35 (הוצאת היי פידליטי בשנת 2011).
כמה נורמלי (הוצאת נענע דיסק בשנת 2020).
אלבומים > עם בלקן ביט בוקס

Balkan Beat Box (בשנת 2005).
Nu Med (בהוצאת JDub Records בשנת 2007).
Nu Made (Remixes) (בהוצאת Crammed Disk בשנת 2008).
Blue Eyed Black Boy (בהוצאת Crammed Disk בשנת 2010).
Give (בהוצאת AsiaMusic בשנת 2012).
Shout It Out (בשנת 2016)
אלבומים > עם החצר האחורית

החצר האחורית (בהוצאה עצמית בשנת 2013)
החצר האחורית 2 (בהוצאה עצמית בשנת 2017)
הערות שוליים

↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
↑  איתי שטרן, הוכרזו המועמדים לפרסי עמ"י, באתר nrg‏, 22 בינואר 2006
↑  תומר יוסף & קותימאן / נהרות ומפלים | הליקון ארומה מיוזיק גרופ, באתר heliconaroma.co.il, ‏2024-05-30
↑  דרור גלוברמן, ‏תומר יוסף על המריחואנה ביפן: "נכנסתי לחור שחור. פסיכוזה של 3 ימים", באתר ‏מאקו‏, 24 בנובמבר 2011
| --- | --- |
בקרת זהויות :  NLI: 987007500944405171  ISNI: 0000 0003 6997 9360  MusicBrainz: 717824b3-f900-4775-b15d-6088d4341a38  VIAF: 234835476   WorldCat (עם VIAF): 234835476 
תומר יוסף בפסטיבל קולנוע דרום, 2014
"החצר האחורית" מימין לשמאל: גדי רונן, יענקלה רוטבליט, איתמר ציגלר ותומר יוסף
תמיר בר

| --- | --- |

 לידה:  2 בספטמבר 1986 (בן 38) תל אביב, ישראל 
 מדינה:  ישראל 
 תקופת הפעילות:  מ-2015
 עיסוק:  קומיקאי, תסריטאי, שחקן, מוזיקאי
 מעסיק:  תאגיד השידור הישראלי (2016–2020) קשת 12 (2020–הווה)
 מקום לימודים:  אוניברסיטת בן-גוריון בנגב 
 פרופיל ב-IMDb
 
תמיר בר (נולד ב-2 בספטמבר 1986) הוא קומיקאי, מוזיקאי, תסריטאי, שחקן ובמאי ישראלי.
ביוגרפיה

בר נולד וגדל בתל אביב. בשנת 2005, במהלך שירותו הצבאי, החל להופיע בערבי במה פתוחה שם העלה מופעים קומיים שכללו שירה, נגינה וריקוד. לאחר מכן, עבר להתגורר בבאר שבע והחל ללמוד הנדסת תעשייה וניהול באוניברסיטת בן-גוריון. לאחר שסיים את לימודיו, חזר לתל אביב ועבד בתחום ההייטק.
לאחר כשנה וחצי, בר התפטר מעבודתו והחל לנגן בגיטרה בנחלת בנימין ולעבוד על סדרת רשת בשם "אומרך" עם הראפר נצ'י נצ'. באותה השנה, כשניסה למכור את "אומרך'" ל-VOD של וואלה!, התקבל למשרה בוואלה כיוצר רשת. באוקטובר 2016 החל לעבוד בכאן 11 וכיכב בסרטוני רשת רבים, המשודרים בדיגיטל ובטלוויזיה: "דייט עם תמיר", "בר סמכא", "סיפור לפני השינה" ו"יום סידורים עם תמיר". בשנת 2017 החל לביים את סדרת הרשת "תמיר רץ לכנסת", סאטירה דוקומנטרית המתארת את מסעו של בר אל משכן הכנסת. בסוף מרץ 2020 החל לככב בסדרת הסרטונים "ההנחיות ע"פ תמיר", המהווה פרודיה על סרטוני ההנחיות שפרסם בנימין נתניהו, ראש הממשלה דאז, על התגוננות מנגיף הקורונה.
קריירה

בשנת 2020 יצא בכאן דיגיטל הסרט "עלייתו ונפילתו של שם טוב האבי", ביצירתו של בר, בו שיחק דמות של ראפר בשם "שם טוב האבי". הסרט זכה להצלחה ושבחים רבים. השיר "סם הרדמה" מתוך הסרט זכה לאהדה רבה, והגיע למקום ה-12 במצעד הפזמונים העברי השנתי של כאן גימל לשנת ה'תש"ף, ולמקום השישי במצעד השנתי של מאקו ורדיו תל אביב. באותו מצעד הגיע גם "האזרח הקטן" למקום 13. בסיכום השנתי של יוטיוב ישראל, הגיע הסרט למקום הראשון ברשימת "עשרת הסרטונים הטרנדיים ביותר בישראל" לשנת 2020.
באוקטובר 2020 פורסם כי בר צפוי לעזוב את התאגיד ולקחת חלק בעונה ה-18 של ארץ נהדרת. לכל אורך העונה ה-18 של "ארץ נהדרת" כיכב בר יחד עם אסי כהן בסדרת מערכונים על משטרת ישראל בתקופת הקורונה.
כחלק מהופעתו בעונה ה-18 של ארץ נהדרת, הופיע בדמותו של "סבא אוּרי", עם השיר "לא היה גייז", אשר גרף צפיות רבות. מאז 2021 הוציא שני שירים נוספים בדמותו של סבא אורי, "ילדים עם סמכות" ו"אסתר".
בדצמבר 2020 השתתף באלבום השלישי של פרויקט "צו השעה", בו הוציא גרסה מחודשת לשיר "קול גלגל" של שוטי הנבואה.
בשנת 2021 החל לשמש כפרזנטור של חברת "סלקום". באותה השנה זכה בפרס אלבום השנה של אקו"ם על יצירתו "עלייתו ונפילתו של שם טוב האבי" לערוץ כאן 11.
בשנת 2022, במהלך העונה ה-19 של "ארץ נהדרת", כתב וכיכב בסדרת מערכונים על שוק ההיי-טק הישראלי. במהלך העונה טבע את הביטוי "הייטקס", שהפך לחלק מהסלנג הישראלי.
באוקטובר 2022 הוציא את הסינגל תקווה, כחלק מהאלבום "החופש הגדול". ב-25 בנובמבר יצא האלבום.
בשנת 2023 התארח בתוכנית סאטירת הספורט "בובה של לילה", בה גילם את עודד קטש. השתתף בעונה הרביעית של הסדרה הקומית "קופה ראשית" שמשודרת בכאן 11 גילם את גדי לייפר.
בשנת 2024 שיחק בסדרה "ברלין בלוז" ששודרה ב-Yes הטלוויזיה בלוויין. באותה השנה שב לגלם את דמותו של גדי לייפר בעונה החמישית של הסדרה הקומית "קופה ראשית". בנוסף, השתתף בסדרה בקרוב אצלי בערוץ 12 בדמות יוראי.
חיים אישיים

בדצמבר 2023 התארס לבת זוגו מאיה אופיר. באוגוסט 2024 השניים נישאו.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | שחקן משנה בסדרת דרמה קומית וקומדיית מצבים | ברלין בלוז | בהמתנה |  |
הערות שוליים

↑  הרווקים הכי שווים בתל אביב, באתר "Time Out ישראל", 7 בפברואר 2018
↑   אשכנזים, סרטון  באתר יוטיוב
↑   אין לי כסף לדלק, סרטון  באתר יוטיוב
↑  בן טופח, ‏"אומרך'": הסיטקום הישראלי שאתם מחפשים, באתר ‏מאקו‏, 14 בספטמבר 2016
↑   דייט עם תמיר, סרטון  באתר יוטיוב
↑   כאן מספרים סיפור לפני השינה – הפנתר, סרטון  באתר יוטיוב
↑  אלכסנדר כץ, הברודקסטים מתפארים ב-HD? כאן כבר בדרך ל-4K, באתר אייס, 2 בנובמבר 2017
↑   עומר בן יעקב, "לא באתי בשביל ג'ימבו או רביד — באתי לשמח ילד בבידוד", באתר הארץ, 13 ביולי 2020
↑   המצעד הישראלי השנתי של גימל תש"ף | 18.09.2020, סרטון  באתר יוטיוב (אורך: 2:58:40)
↑   קפטן אינטרנט, בחלומות שלנו, פאודה ופורטנייט: הלהיטים הישראליים של יוטיוב ל-2020, באתר הארץ, 1 בדצמבר 2020
↑  יוטיוב 2020: דודו אהרון ושם טוב האבי בפסגה, באתר ynet, 1 בדצמבר 2020
↑  תמיר בר חושף: זו הסיבה שעזבתי את התאגיד, באתר "סרוגים", 2 בפברואר 2021
↑  מפתיע: כוכב התאגיד מצטרף ל'ארץ נהדרת', באתר "סרוגים", 21 באוקטובר 2020
↑  טוב שם טוב: סלקום בחרה בתמיר בר כפרזנטור, באתר וואלה, 1 במרץ 2021
↑  רן בוקר, פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
| ארץ נהדרת |
| --- | --- | --- |
| כותבים ראשיים ויוצרים | דוד ליפשיץ • מולי שגב • אסף שלמון |  |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • איל קיציס • אסי כהן • תמיר בר • אוראל צברי |  |
| משתתפי עבר | אורנה בנאי • אודי כגן • מאור כהן • דב נבון • טל פרידמן |  |
| הפקות ספין-אוף | זוהי סדום • הפרלמנט • עוד כותרות |  |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |  |
| --- | --- |
בקרת זהויות :  NLI: 987009128487005171  MusicBrainz: 87c652a4-ced7-4cf4-82db-a1cfbb81b1f6  VIAF: 9555160667588203560003   WorldCat (עם VIAF): 9555160667588203560003
קרן מרגלית

| --- | --- |

 לידה:  5 בספטמבר 1971 (בת 53) ירושלים, ישראל 
 מדינה:  ישראל 
 עיסוק:  במאית ותסריטאית טלוויזיה
 מקום לימודים:  בית הספר סם שפיגל לקולנוע ולטלוויזיה 
 בן או בת זוג:  יורם עבר הדני 
 פרופיל ב-IMDb
 
קרן מרגלית (נולדה ב-5 בספטמבר 1971) היא במאית ותסריטאית טלוויזיה ישראלית.
ביוגרפיה

מרגלית נולדה בירושלים. היא בתם של העיתונאי דן מרגלית ואליאורה לוצ'י מרגלית. אחותה של שירה מרגלית, לשעבר המשנה למנכ"ל זכיינית ערוץ 2 "רשת". היא בוגרת בית הספר סם שפיגל לקולנוע ולטלוויזיה, שם ביימה את "ילד על הכיפאק" כפרויקט גמר.
בשנת 2002 ביימה את סרט הדרמה לטלוויזיה "כל מה שיש לי", ששודר בבזכיינית ערוץ 2 טלעד, במסגרת פרויקט "מראות אשה", וזכה בפרס התסריט הטוב ביותר בפסטיבל פיפא-ביאריץ (אנ') בצרפת.
בשנת 2007 מרגלית הצטרפה אל צוות תסריטאי העונה השנייה של הסדרה "בטיפול" וכתבה את פרקי יום רביעי. ב-2008 זכתה עם שישה כותבים נוספים בפרס האקדמיה לטלוויזיה על כתיבת הסדרה.
בסוף 2010 עלתה לשידור בערוץ 2 הסדרה "פלפלים צהובים" שמרגלית יצרה וכתבה. מרגלית גם ביימה את הסדרה, לצד אמנון קוטלר. באפריל 2011, הוקרנו שני פרקים של הסדרה באו"ם, לציון יום המודעות לאוטיזםבאפריל 2012 נרכשו הזכויות לסדרה להפקה בארצות הברית. בנובמבר 2014 רשות השידור הבריטית BBC רכשה את הזכויות לסדרה, והפיקה גרסה באנגלית של העונה הראשונה. באוגוסט 2016 רכשה את הזכויות לעונה השנייה. בנוסף הופקה גרסה שלה ביוון והיא נמכרה לשידור בשירות אמזון פריים וידאו.
בפברואר 2018 עלתה לשידור בקשת 12 הסדרה "להעיר את הדב" שמרגלית יצרה וכתבה, וזכתה לשבחי הביקורת. מרגלית גם ביימה את הסדרה. הסדרה הוקרנה במסגרת פסטיבל הסרטים הבין-לאומי בברלין.
ב-5 במרץ 2024 עלתה לשידור בכאן 11 הסדרה ההיסטורית "הצבי" שמרגלית יצרה וביימה.
חיים אישיים

מרגלית נשואה לסופר יורם עבר הדני, ולהם שלושה ילדים.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | בימוי בסדרת דרמה | הצבי | בהמתנה |  |
| פרס האקדמיה הישראלית לטלוויזיה | 2024 | תסריט בסדרת דרמה | הצבי | בהמתנה |  |
הערות שוליים

↑  רותה קופפר, עד שהמוות יחבר בינינו, באתר הארץ, 25 בספטמבר 2002
↑  רותה קופפר, "לה מרמור" - הסדרה, באתר הארץ, 22 בספטמבר 2002
↑  הארץ, דרמה ישראלית תשתתף בפסטיבל טלוויזיה בצרפת, באתר הארץ, 13 בינואר 2003
↑  רותה קופפר, שוב על הספה, באתר הארץ, 19 בינואר 2008
↑  מתן שירם, ‏"גם אוטיסט יכול להיות מוכשר", באתר גלובס, 29 בדצמבר 2010
↑  גילי איזיקוביץ, שני פרקים של "פלפלים צהובים" יוקרנו באו"ם לציון יום המודעות לאוטיזם, באתר הארץ, 6 באפריל 2011
↑  רותה קופפר, "פלפלים צהובים" נמכרה למפיקת "מד מן", באתר הארץ, 10 באפריל 2012
↑  רותה קופפר, בי־בי־סי רכשה את הסדרה "פלפלים צהובים" לעיבוד מקומי, באתר הארץ, 20 בנובמבר 2014
לי-אור אברבך, ‏תעודת כבוד: רשת BBC תפתח גרסה ל"פלפלים צהובים", באתר גלובס, 20 בנובמבר 2014
↑   איתי שטרן, הוזמנה עונה שנייה לגרסה הבריטית-אמריקאית ל"פלפלים צהובים", באתר הארץ, 2 באוגוסט 2016
↑  יונתן כיתאין, ‏הגרסה הבריטית של "פלפלים צהובים" נמכרה לאמזון פריים, באתר גלובס, 1 בדצמבר 2016
↑   איתי שטרן, הסדרה "להעיר את הדב" מצליחה להעיר את הפריים טיים, באתר הארץ, 11 בפברואר 2018
↑  ביקורות:
 ניב הדס, "להעיר את הדב" היא אחת הסדרות הטובות שראינו כאן, באתר הארץ, 7 במרץ 2018
אריאנה מלמד, "להעיר את הדוב": הדרמה נמצאת בפרטים הקטנים, באתר הארץ, 13 בפברואר 2018
מיקי לוי, ‏טלוויזיה | "להעיר את הדב" היא מאסטרפיס מהפכת קרביים, באתר גלובס, 24 בפברואר 2018
סמדר שילוני, "להעיר את הדב": פורטת על הפחדים - וזה לא רע, באתר ynet, 13 בפברואר 2018
↑  איתי שטרן, הסדרה הישראלית "להעיר את הדב" תוקרן בפסטיבל ברלין, באתר הארץ, 21 בינואר 2018
↑   גילי איזיקוביץ, יורם עבר הדני מספר איך ההתמודדות עם האוטיזם של בנו סייעה לכתיבת ספרו, באתר הארץ, 3 בינואר 2016
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
| 0 | 1 | 2 |
| --- | --- | --- |
| הקודם: 2007 - רונית ויס-ברקוביץ, עמית ליאור ושוקי בן-נעים ("מרחק נגיעה") | פרס האקדמיה לטלוויזיה- התסריט הטוב בסדרת דרמה  2008 - אורי סיון, קרן מרגלית, יעל הדיה, שירי ארצי, אסף ציפור, דפנה לוין ועוזי וייל ("בטיפול") | הבא: 2009 - חווה דיבון, אליעזר שפירא, יעל רובינשטיין, אילן אשכולי, רננית פרשני, שמואל חיימוביץ' וישי גולדפלם ("סרוגים") |
| 0 | 1 | 2 |
| --- | --- | --- |
| הקודם: 2010 - גידי רף (חטופים) | פרס האקדמיה לטלוויזיה - הבימוי הטוב ביותר בסדרת דרמה  2011 - קרן מרגלית ואמנון קוטלר (פלפלים צהובים) | הבא: 2012 - דוד אופק ושרי עזוז ("30 ש"ח לשעה") |
| --- | --- |
בקרת זהויות :  NLI: 987007349182605171  VIAF: 154149842065202842195   WorldCat (עם VIAF): 154149842065202842195
יוסי מרשק

| --- | --- |

יוסי מרשק בתוכנית המערכונים "היהודים באים" בערוץ כאן 11
 לידה:  9 באוגוסט 1969 (בן 55) ויסקונסין, ארצות הברית ארצות הברית
 מדינה:  ישראל 
 תקופת הפעילות:  מ-1997
 מקום לימודים:  בית צבי 
 בן או בת זוג:  מיה דגן (2004–2006)   נעמי לבוב (2014–ינואר 2018) 
 מספר צאצאים:  2
 פרופיל ב-IMDb
 
יוסי מרשק (נולד ב-9 באוגוסט 1969) הוא שחקן ישראלי.
ביוגרפיה

מרשק נולד בארצות הברית. אביו, שהיה רופא אף אוזן גרון, עבר לשם במסגרת השתלמות, ואמו עבדה כאחות באותו בית החולים. אחותו הבכורה דנה, שופטת בית משפט מחוזי ואחותו האמצעית גרה בהולנד ולו 2 אחים למחצה מנישואי האב השניים. המשפחה עלתה לישראל והוא גדל ברחובות. בנעוריו שיחק כדורגל כשוער בקבוצת הילדים של מכבי רחובות. למד בבית הספר התיכון ע"ש עמוס דה-שליט. את שירותו הצבאי עשה כלוחם ביחידת מורן שבחיל התותחנים.
מרשק בעל אזרחות אמריקאית ולאחר רצח רבין גר במנהטן במשך חמש שנים, במהלכן למד קולנוע למשך שנה באוניברסיטת ניו יורק. הוא חזר לישראל לאחר אסון התאומים.
קריירה > תיאטרון

מרשק שיחק בתיאטראות שונים בארץ, בין השאר במחזות: "ים יבשה ים", "שלושה בלילה" (הצגת פרינג' בבימוי חגי אייד), "וויצק", "הא-הא", "יש מלחמה בחוץ", "החתונה", "What We Leave", "נוכלים ואוהבים", "אם הבית", "השיטה", "האם" ו"עובדים על הזוגיות".[דרוש מקור]
קריירה > טלוויזיה

בשנת 2005 גילם את אבי בן-משה בן-זכריה בטלנובלה "טלנובלה בע"מ", אשר שודרה בערוץ הוט 3. מרשק שיחק גם בעונה השלישית של "השיר שלנו", בתפקיד שמוליק, המנהל המוזיקלי של הלהקה, הלוקה בתסמונת טורט. בסדרה "הכל דבש" של ערוץ 2 שיחק מרשק את אביתר לצד איתי תורג'מן, ישראל פוליאקוב, יעל פוליאקוב, שוש עטרי וזהר ליבה.
בשנת 2008 החל לככב בטלנובלה "חשופים" ב"הוט 3". משנת 2009 מגלם את הדמות של שלומקה לזר בסדרה "קופיקו" והצטרף לצוות השחקנים בעונה השנייה של התוכנית הקומית "לא לפני הילדים". השתתף בעונה החמישית של סדרת הטלוויזיה "ראש גדול" בתור גדעון סלע. בפברואר 2010 הצטרף מרשק לעונה השלישית של תוכנית הסאטירה "שבוע סוף!" ושיחק בתפקיד אורח בסדרה "15 דקות". באותה השנה שיחק בתפקיד אורח בסדרה "החיים זה לא הכל" בתפקיד אסף, חבר של דפנה.
במאי 2012 השתתף בסדרה הישראלית "נויורק", שם גילם את ראובן, מאפיונר מנתניה. בשנת 2013 גילם את יניב לצד עלמה זק ויהודה ברקן בסדרת הדרמה שיצרה קרן מרגלית "פלפלים צהובים". בשנת 2014 השתתף בסדרה "מועדון החנונים", בה גילם את דמותו של המוכר במזנון "משה משה". באותה השנה, החל לשחק בסדרה "שכונה" שנכתבה על ידי גיורא חמיצר ושודרה בערוץ ניקלודיאון. בנוסף, החל לשחק בתוכנית המערכונים "היהודים באים" בערוץ הראשון ובשעשועון הבידור "הכל הולך" בערוץ 2 לצד אליאנה תדהר, טל פרידמן, קרן מור, עוז זהבי ועוד. בשנת 2015 שיחק בתפקיד ראשי בסדרה הקומית "פרודים" ששודרה בערוץ 2 גילם את אריאל קליינמן. בשנת 2018 שיחק לצד נועה קולר בסדרה "להעיר את הדב". בשנת 2019 החל להשתתף בסדרה "שב"ס". באותה השנה החל לגלם את דודי בסדרה "לבד בבית" של "כאן חינוכית". בשנת 2020 שיחק בסדרה "לאבד את אליס" לצד איילת זורר. בשנת 2021 השתתף בתוכנית "השמרטפים".
בשנת 2022 שיחק בעונה השלישית של הסדרה ״כפולים״, ובדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11.
בשנת 2024 שיחק בסדרה "האמת". על תפקידו בסדרה קיבל מועמדות לפרס האקדמיה הישראלית לטלוויזיה לשנת 2024 בקטגוריית שחקן משנה בסדרת דרמה.
קריירה > קולנוע

ב-2008 שיחק בסרט "אל תתעסקו עם הזוהן" בתפקיד אחד הישראלים. ב-2012 גילם את כרמל בסרטו של שמי זרחין "העולם מצחיק". ב-2014 גילם את סמי בסרטו של שי כנות "שושנה חלוץ מרכזי", גילם את אפרים בסרטו של אברהם קושניר "מבצע חמניה", גילם את מאיר בסרט "מנפאואר", גילם את מוטי בסרט "זינוק בעלייה" וגילם את עמוס בסרט "עתלית". ב-2015 גילם את הרצל בסרט "אני לא מאמין, אני רובוט?!" וגילם את אביהו בסרטו של דרור שאול "פלאפל אטומי". ב-2016 שיחק בסרטו של נוני גפן "הכל שבור ורוקד". ב-2017 שיחק בסרטו של צחי גראד "הבן-דוד". ב-2021 שיחק בסרטו של ליאור אשכנזי "זרים מושלמים".
בשנת 2023 השתתף בסרטם של גיתית ויהל כבירי, "גרגירי חול", בתפקיד דוד הגדול.
בשנת 2024 גילם את בביוף בסרט "מזל חתולה".
קריירה > פרסום

בשנת 2016, שימש כפרזנטור בקמפיין עידוד לימודי חמש יחידות במתמטיקה מטעם משרד החינוך ושר החינוך דאז נפתלי בנט.
חיים אישיים

בין השנים 2004–2006 מרשק היה נשוי למיה דגן.
החל משנת 2014 היה בזוגיות עם השחקנית נעמי לבוב. השניים הכירו במהלך הצילומים לתוכנית "הכל הולך". ב-9 בפברואר 2016 נולדה להם בת משותפת. בסוף ינואר 2018 פורסם כי השניים נפרדו. ב-29 באוגוסט 2022 נולד בנו השני מנעמי לבוב.
כיום מרשק מתגורר בתל אביב.